LT
2023 1 23
Europos Sąjungos oficialusis leidinys
C 23/3
(12) Deklaracijos garsinimas ir įgyvendinimas yra bendras ES ir jos valstybių narių politinis įsipareigojimas ir atsakomybė, neperžengiant jų atitinkamos kompetencijos ribų ir visapusiškai laikantis ES teisės.
Komisija reguliariai praneš Parlamentui ir Tarybai apie padarytą pažangą.
Valstybės narės ir Komisija, bendradarbiaudamos, kad būtų pasiekti Sprendime dėl 2030 m. skaitmeninio dešimtmečio politikos programos nustatyti bendri tikslai, turėtų atsižvelgti į šioje deklaracijoje nustatytus skaitmeninius principus ir teises.
Deklaracija dėl skaitmeninio dešimtmečio skaitmeninių teisių ir principų Siekiame skatinti europinį į žmogų orientuotą skaitmeninės transformacijos modelį, grindžiamą Europos vertybėmis ir ES pagrindinėmis teisėmis, kuriuo dar kartą patvirtinamos visuotinės žmogaus teisės ir užtikrinama nauda visiems asmenims, įmonėms ir visai visuomenei.
Todėl pareiškiame: I SKYRIUS.
Skaitmeninės transformacijos orientavimas į žmogų 1.
Europos Sąjungoje vykdoma skaitmeninė transformacija yra orientuota į žmogų.
Technologijos turėtų tarnauti visų ES gyvenančių žmonių reikmėms bei labui ir įgalinti juos įgyvendinti savo siekius; kartu turėtų būti užtikrinamas visiškas saugumas ir pagarba jų pagrindinėms teisėms.
Įsipareigojame: a) stiprinti demokratinį skaitmeninės transformacijos pagrindą, kad ji būtų naudinga visiems ir pagerintų visų ES gyvenančių žmonių gyvenimą; b) imtis priemonių, būtinų siekiant užtikrinti, kad ES vertybės ir pagal ES teisę pripažįstamos asmenų teisės būtų gerbiamos tiek internete, tiek realiame gyvenime; c) skatinti ir užtikrinti atsakingus ir uolius visų viešųjų ir privačiųjų subjektų veiksmus skaitmeninėje aplinkoje; d) aktyviai propaguoti šią skaitmeninės transformacijos viziją, be kita ko, ir mūsų tarptautinių santykių arenoje.
II SKYRIUS.
Solidarumas ir įtrauktis 2.
Technologijos turėtų būti naudojamos siekiant ne skaidyti, o vienyti žmones.
Skaitmeninė transformacija turėtų padėti ES kurti teisingą ir įtraukią visuomenę ir ekonomiką.
Įsipareigojame: a) užtikrinti, kad kuriant, plėtojant, diegiant ir naudojant technologinius sprendimus būtų gerbiamos pagrindinės teisės, sudaromos sąlygos jomis naudotis ir skatinamas solidarumas bei įtrauktis; b) užtikrinti, kad vykdant skaitmeninę transformaciją nė vienas nebūtų paliktas nuošalyje.
Skaitmeninė transformacija turėtų būti naudinga visiems, ją vykdant turėtų būti užtikrinta lyčių pusiausvyra ir ji turėtų apimti visų pirma vyresnio amžiaus asmenis, kaimo vietovėse gyvenančius asmenis, asmenis su negalia arba marginalizuotus, pažeidžiamus ar teisių netekusius asmenis ir tuos, kurie veikia jų vardu.
Ją vykdant taip pat turėtų būti skatinama kultūrų ir kalbų įvairovė; c) parengti tinkamas sistemas, kuriomis būtų užtikrinta, kad visi naudos iš skaitmeninės transformacijos gaunantys rinkos dalyviai prisiimtų socialinę atsakomybę ir visų ES gyvenančių žmonių labui sąžiningai ir proporcingai prisidėtų prie išlaidų, susijusių su viešosiomis gėrybėmis, paslaugomis ir infrastruktūra, padengimo.
Junglumas 3.
Visi turėtų turėti galimybę bet kurioje ES vietoje naudotis įperkamu didelės spartos skaitmeniniu ryšiu.
Įsipareigojame: a) visiems, įskaitant mažas pajamas gaunančius asmenis, bet kurioje ES vietoje užtikrinti galimybę naudotis aukštos kokybės ryšiu su interneto prieiga;